Ynys Prince Patrick

Ynys yng ngogledd Canada yw Ynys Prince Patrick (Saesneg: Prince Patrick  Island). Mae'n un o Ynysoedd Queen Elizabeth, gydag arwynebedd o 15,848 km². Nid oes poblogaeth barhaol arni. Yn weinyddol, mae'r ynys yn rhan o Diriogaethau'r Gogledd-orllewin.

Amgylchynir yr ynys gan rew am y rhan fwyaf o'r flwyddyn, ac mae'n un o ardaloedd mwyaf anhygyrch Canada. Yr Ewropeaid cyntaf i gyrraedd yr ynys oedd ymgyrch dan arweiniad Francis Leopold McClintock yn 1853. Enwyd hi, yn ddiweddarach, ar ôl y Tywysog Arthur William Patrick, dug Connaught, fu'n rhaglaw Canada (1911-16).

chwith|dim|250px|Ynys Prince Patrick

Categori:Tiriogaethau'r Gogledd-orllewin
Prince Patrick